open-index/open-wikipedia-markdown huggingface dataset:
Knut Brundtland

**Knut Brundtland** (født 17. juli 1961) er en norsk advokat, forretningsmann og kunstsamler. 

## Liv og virke
Han arbeidet mange år i advokatfirmaet BA-HR før han i 2005 sa fra seg advokatbevillingen for å bli investor og «styregrossist». I sin tid for BA-HR bisto han både Fokus Bank og Tiger om Storebrand-aksjene. Han har hatt styreverv i Norwegian Property, BW Gas, Norgani hotell asa, Revus Energy asa, Bluwater Insurance asa, Voss of Norway asa og Creditsafe Business Information N.V., Youngstorget Eiendom (som forvalter Arbeiderpartiets eiendom), i det svenske hedgefondet Futuris, og i reklamebyrået Try. Brundtland var tidligere styreleder og administrerende direktør i Voss Water som produserer og selger flaskevann med navnet Voss. Han kom høsten 2010 i medienes søkelys i forbindelse med kritikken som ble reist mot dette selskapet. 

Han etterfulgte i 2010 Jan Petter Collier (født 1950) som daglig leder i ABG Sundal Collier, og sa i fra seg sine verv i A-pressen og Aschehoug, samt vervet som leder av Orklas bedriftsforsamling.

## Kunstsamler
Brundtland har en av Norges største private kunstsamlinger. Samlingen inneholder blant annet verker av Knut Rose, Mari Slaattelid, Fredrik Værslev, Gardar Eide Einarsson, Bjørn Ransve, Johs. Rian, Tone Vigeland og Ørnulf Opdahl. Brundtland sitter også i styret til OCA, Office for Contemporary Art Norway.

## Familie

Brundtland er sønn av lege og politiker Gro Harlem Brundtland og Arne Olav Brundtland.  Han giftet seg i 1985 med Harriet Cecilie Malm (født 1961), datterdatter av skipsmegleren Ragnar Stoud Platou (se Platou) som utga en biografi om nettopp Knut Rose (1936–2002) som Knut Brundtland har samlet mye av.

## Referanser
Øyrelva (Gulen)

**Øyrelva** er ei elv i Gulen kommune i Sogn og Fjordane. Den er 6,3 kilometer lang, og har et nedbørfelt på . Middelvannføringen ved munningen er .

Elva har utspring fra noen små vatn på Lindelifjellet, og renner derfra i vestlig, senere sørvestlig retning ned mot grenda Verkland. Elva kalles her Storelva, og renner sammen med sideelvene Botnelva og Fossedalselva. Lengre ned blir dalen flatere, og elva renner gjennom myrlendte områder ved Nylona og Verlonene. Den møter her sideelvene Tynningestølselva og Sulelva. Sulelva, som er den største av sideelvene, kommer fra Sulevatnet, som ligger på kommunegrensa mellom Gulen og Masfjorden. Etter samløpet med Tynningestølselva og Sulelva skifter elva navn til Øyrelva og renner videre mot vest den siste kilometeren til den munner ut i Yndesdalsvatnet like sørøst for grenda Yndesdal. 

Fv2 går langs vassdraget fra Ynnesdalsvatnet til forbi Verkland.

I likhet med mange andre vassdrag i området ble fiskebestandene i Furdalselva negativt påvirket av sur nedbør, spesielt i tiden 1960-1990. I de tre Dauremålsvatnan døde ørreten ut allerede på 1960-tallet.

## Referanser
Finnsund

**Finnsund**, tidligere også omtalt som **Finnsund nedre**, er et boligfelt i Bardufossområdet i Målselv kommune i Troms. Boligfeltet ligger langs europavei 6, om lag 500 meter sør for Heggelia, mellom Barduelva i øst og Rustafjellet i vest. Like sør for boligfeltet ligger næringsområdet Synergiparken.

Boligfeltet har en velforening som ble stiftet i 1984.

## Referanser
Ansgar Wessling

**Ansgar Wessling** (født 3. mai 1961 i Essen) er en tysk roer som deltok i de olympiske leker 1988 i Seoul og 1992 i Barcelona.

Wessling ble olympisk mester i roing i Sommer-OL 1988 i Seoul. Han var med på den vesttyske båten som vant konkurransen i åtter for menn foran Sovjetunionen og USA. Laget besto av Wolfgang Maennig, Thomas Möllenkamp, Matthias Mellinghaus, Eckhardt Schultz, Ansgar Wessling, Armin Eichholz, Thomas Domian, Bahne Rabe og Manfred Klein som var styrmann.

## OL-medaljer
*  1988  Seoul -  **Gull** i roing, åtter menn  Vest-Tyskland  
*  1992  Barcelona -  Bronse i roing, åtter menn  Tyskland

## Referanser


## Eksterne lenker
*
Kinn Bryggeri

**Kinn Bryggeri** er et lite bryggeri i Florø i Kinn kommune, som ble etablert av Espen Lothe i 2009. Bryggeriet er oppkalt etter det gamle kommunehuset i Florø, Kinnhuset.

## Historie
Lothe, som er utdannet med hovedfag i biologi, hadde drevet med hjemmebrygging siden studietiden. I 2007 kom ideen om å starte et bryggeri, og de neste to årene samlet Lothe inn utstyr og la sine planer. Med støtte fra Innovasjon Norge, et romslig huslån og hjelp fra venner og familie ble bryggeriet etablert i april 2009. 

Salget i bryggeriets første år var 2000 liter. Dette økte til 32&nbsp;000 liter (og ca. 2 millioner norske kroner) i 2010, og 76&nbsp;000 liter i 2011. Kinn Bryggeri produserte i 2012 ca. 20 øltyper, hovedsakelig i klasse D (4,7 %), men har også noen sterkere. Alle er overgjærede øl av typer som er vanlige for håndverksbryggerier, som for eksempel saison, IPA og belgisk wit. 

Bryggeriet flyttet til nye lokaler i Bjørndalvegen i Florø sommeren 2013 og nytt tapperi stod klart sommeren 2014. Produksjonen av øl har økt betydelig og en vesentlig andel eksporteres.

I 2024 startet bryggeriet ombyggingen for å kunne levere øl på boks.

## Utmerkelser

### Espen Lothe
* 2006: Årets hjemmebrygg i NM i hjemmebrygging til Espen Lothe
* 2006: Sølv i kategorien "Barley Wine", Skandinavisk Mesterskap i Håndbrygning
* 2007: Årets hjemmebrygg i NM i hjemmebrygging til Espen Lothe

### Kinn Bryggeri
* 2011: 2. plass i NORØLs årlige kåring av årets bryggeri
* 2019: Det Norske Måltids "Årets øl" for "Rekved nr. 8 Tyttebær"

## Fotnoter

## Referanser


## Eksterne lenker
*  
* 
*  
* Fylkesmagasinet Sogn og Fjordane
Yndesdalen

**Yndesdalen** (også skrevet *Ynnesdalen*) er ei jordbruksbygd i Gulen kommune i Sogn og Fjordane. Den ligger ved østenden av Ynnesdalsvatnet, på ei sørvendt slak li under Husefjellet (631 moh). Like sørøst for bygda munner Øyrelva ut i Ynnesdalsvatnet.

Fv2 går gjennom bygda.

## Referanser
Lina Jacques-Sébastien

**Lina Jacques-Sébastien** (født 1985) er en fransk friidrettsutøver (sprinter).

Hun kom på 6.-plass i Junior-VM i friidrett 2004, og fikk bronse på 4 x 100 meter stafett sammen Natacha Vouaux, Aurélie Kamga og Nelly Banco. De løp på tiden 43,68, som var ny fransk juniorrekord. I U23-EM i friidrett 2005 fikk hun sølv på 100 meter, bak Maria Karastamati. Sølv ble det også i Middelhavslekene 2005, på 200 meter. Hun deltok også i EM i friidrett innendørs 2005 og i 2009, men nådde ikke finalen i noen av disse.

I VM i friidrett 2005 kom hun på 4.-plass på 4 x 100 meter stafett. I 2008 deltok hun i OL sammen Muriel Hurtis-Houairi, Myriam Soumaré og Carima Louami, men kvalifiserte seg ikke videre fra første runde, etter at de feilet i en veksling.

I 2010 deltok hun i EM i friidrett i Barcelona. Her ble det sølv på 4 x 100 meter stafett, sammen Myriam Soumaré, Véronique Mang og Christine Arron. Tiden ble 42,45.

## Referanser


## Eksterne lenker
*
Namsos IL Fotball

**Namsos IL Fotball** ( i Enhetsregisteret) er et idrettslag fra Namsos i Trøndelag, stiftet 28. november 1904, som blant annet driver fotball. Sesongen 2017 var første med Jonas Lian Hansen i spissen, og det ble nesten opprykk til 3. Divisjon.

I 2015 på seniornivå spilte fotballaget i 3. divisjon fotball for menn, 5. divisjon for menn og 6. divisjon for menn.

## Referanser




## Eksterne lenker
*
Perama

**Perama** kan vise til:

*Perama (Attika) – kommune i Pireus prefekturområde, Hellas
*Perama (Ípiros) – kommune i Ionnina prefektur, Hellas
*Perama (Geropotamos) – landsby i kommunen Geropotamos i Rethymno prefektur, Hellas
*Perama (skip) – gresk seilskipstype
Arnd Schmitt

**Arnd Schmitt** (født 1965) er en tysk tidligere fekter som deltok i de olympiske leker 1988 i Seoul, 1992 i Barcelona, 1996 i Atlanta og  2000 i Sydney.
    
Schmitt ble olympisk mester i fekting under Sommer-OL 1988 i Seoul. Han vant den individuelle konkurransen i kårde foran Philippe Riboud fra Frankrike og Andrej Sjuvalov fra Sovjetunionen. Han var også med på det vesttyske laget som kom på andreplass i lagkonkurransen i kårde bak Frankrike. De andre på laget var Elmar Borrmann, Volker Fischer, Thomas Gerull og Alexander Pusch.

Fire år senere, under sommer-OL 1992 i Barcelona, var han med på det tyske laget som vant lagkonkurransen i kårde foran Ungarn og SUS.  

## OL-medaljer
*  1988  Seoul -  **Gull** i fekting, kårde menn  Vest-Tyskland  
*  1992  Barcelona -  **Gull** i fekting, kårde lag menn  Tyskland  
*  1988  Seoul -  Sølv i fekting, kårde lag menn  Vest-Tyskland

## Eksterne lenker
*
Stranda Idrottslag

**Stranda idrettslag** er et  idrettslag fra Stranda i Møre og Romsdal og ble stiftet 15. august 1914.

## Fotball
Klubbens A-lag i fotball spilte fra 2006 i 4. divisjon helt til de rykket opp i 2009. I den tøffe 2010-sesongen i 3. divisjon klarte de å holde seg i divisjonen, og spiller i 3. divisjon også i 2011. Nå i 2018 spiller klubben i 5. divisjon.

#### Tabellen 2012

## Kjente utøvere
*Bjarne Solbakken, alpint

## Eksterne lenker

*
Nordkjosbotn Idrettslag

**Nordkjosbotn Idrettslag** (stiftet 7. juli 1934) er et idrettslag fra Nordkjosbotn i Troms. 

## Fotball
A-laget i fotball spiller i 2020 i 5. divisjon.  

I 1994, startet klubben et fotballsamarbeid med naboklubben Laksvatn Idrettslag. Sammenslåingen resulterte i Balsfjord Fotballklubb, en klubb som nådde kretsens daværende høyeste divisjon. BFK hadde kort levetid og ble formelt nedlagt i 1999 (i praksis allerede i 1998).

Klubbens A-lag rykket i 2010 opp fra 4. divisjon til 3. divisjon. På Nordkjosbotns opprykkskamp kom NRK P3 sitt FK Fotball-program på stadion med Aleksander Schau og Thomas Aune som kommentatorer.

## Referanser


## Eksterne lenker
* 
* Nordkjosbotn Stadion - Nordic Stadiums
Anja Fichtel

**Anja Fichtel-Mauritz** (født 1968) er en tysk tidligere fekter som deltok i de olympiske leker 1988 i Seoul, 1992 i Barcelona og 1996 i Atlanta.
    
Fichtel ble olympisk mester i fekting to ganger under Sommer-OL 1988 i Seoul. Hun vant både den individuelle og lagkonkurransen i florett for damer. Den individuelle florettkonkurransen vant hun foran sine landsmenn Sabine Bau og Zita Funkenhauser. De andre på laget som vant lagkonkurransen var Sabine Bau, Zita Funkenhauser, Anette Klug og Christiane Weber.
## OL-medaljer
*  1988  Seoul -  **Gull** i fekting, florett damer  Vest-Tyskland  
*  1988  Seoul -  **Gull** i fekting, florett lag damer  Vest-Tyskland  
*  1992  Barcelona -  Sølv i fekting, florett lag damer  Tyskland  
*  1996  Atlanta -  Sølv i fekting, florett lag damer  Tyskland

## Referanser


## Eksterne lenker
*
Sabine Bau

**Sabine Christiane Bau** (født 19. juli 1969), tysk fekter som deltok i de olympiske leker 1988 i Seoul, 1992 i Barcelona, 1996 i Atlanta og 2000 i Sydney.
   
Bau ble olympisk mester i fekting under Sommer-OL 1988 i Seoul. Hun var med på det Vest-Tyskland laget som vant lagkonkurransen i florett for damer foran Italia og Ungarn. De andre på laget var Anja Fichtel, Zita Funkenhauser, Anette Klug og Christiane Weber. I den individuelle florettkonkurransen kom hun på andreplass bak sin landsmann Anja Fichtel.

## OL-medaljer
*  1988  Seoul -  **Gull** i fekting, florett lag damer  Vest-Tyskland
*  1988  Seoul -  Sølv i fekting, florett damer  Vest-Tyskland
*  1992  Barcelona -  Sølv i fekting, florett lag damer  Tyskland
*  1996  Atlanta -  Sølv i fekting, florett lag damer  Tyskland
*  2000  Sydney -  Bronse i fekting, florett lag damer  Tyskland

## Eksterne lenker
*
Verkland

**Navnet Verkland** er kjent to plasser i Norge. En gård i Malvik, rett østenfor Trondheim i Trøndelag, og ei grend i Gulen kommune i Sogn og Fjordane. Grenda i Gulen ligger øverst i dalen som fører opp fra østenden av Yndesdalsvatnet. Fv2 går gjennom bygda.

Matrikkelgården Verkland i Gulen er slektsgården til Wergeland-slekta. Det ble i juli 1975 reist en bauta på Verkland til minne om Henrik Wergeland.

Basert på førsteleddet kan navnet ifølge Oluf Rygh bety «Land, hvorpaa der er lagt meget arbeide». I sin utgreiing under avdukinga av Wergeland-bautaen nevnte Hans Wergeland at hvis en ser navnet i sammenheng med to andre stednavn på gården, *Smedsdalen* og *Ulsterhaugen* («ulster» = «blåster» eller «trekk») kan førsteleddet «verk» ha sammenheng med utvinning av jern, noe som igjen kan tyde på at det i tidligere tider har vært drevet utvinning og bearbeiding av jern på Verkland.

## Referanser
Magnus III av Mecklenburg-Schwerin

**Magnus III av Mecklenburg-Schwerin**, født 4. juli 1509 i Stargard, død 28. januar 1550 i Bützow, var en tysk prins, sønn av hertug Henrik III den fredelige, og hertuginne Ursula av Brandenburg.

Fra 1514 var hans hovmester og huslærer humanisten Konrad Pegel, fra 1524, ved Philipp Melanchtons innvirkning, Arnold Burenius. I 1516 ble han som mindreårig valgt til biskop av Schwerin, men først i 1532 ble han innsatt i embedet, og da som evangelisk administrator av bispedømmet Schwerin.

I 1543 giftet han seg på Kiel slott med prinsesse Elisabeth av Danmark, ekteskapet forble barnløst, men hun giftet seg igjen i 1556 med den nye administrator av bispedømmet Schwerin (fra 1550), sin første manns fetter, hertug Ulrik III av Mecklenburg-Güstrow (1527 Schwerin-1603 Güstrow), med hvem hun fikk en datter, prinsesse Sophie av Mecklenburg, som i ekteskap med kong Frederik II av Danmark og Norge ble mor til kong Christian IV (1577-1648) og til Ulrik av Danmark (1578–1624), født i Kolding og død i Rühn, hertug av Slesvig-Holsten (og oppkalt etter sin bestefar. Begges navn var egentlig Ulrich).

Han døde 40 år gammel, før sin far, og ble derfor aldri regjerende hertug av Mecklenburg-Schwerin. Han ble gravlagt i Bad Doberaner Münster.

## Referanser


## Eksterne lenker
* Magnus III. von Mecklenburg-Schwerin på emecklenburg.de

* Huslærer A. Burenius: https://lokalhistoriewiki.no/wiki/Burenius
Fodne ho svara stilt

***Fodne ho svara stilt*** er et musikkalbum med Benedicte Maurseth, Åsne Valland Nordli, Berit Opheim og Kristin Skaare, utgitt i 2008.

## Sporliste

# «Stavkyrkjestev» (Trad. etter Ola Lid: Tekst av Birgitte Grimstad
# «Moltor og myrabær» (Trad. etter Aagot Tveit)
# «Dei gode vener» (Trad. etter Geirr Tveitt)
# «Folgafodne fortel ingjenting» (Trad. etter Johannes Utne og Marita Kvitno)
# «Rjupo» (Geirr Tveitt)
# «Huldreslåttar etter Eirik Medås» (Trad. etter Eirik Medås)
# «Vetraver pao viddæ» (Trad. etter Endre Sæd)
# «Siste farvel» (Trad. etter Ola Lid)
# «Luren ljomar» (Trad. etter Endre Sæd og E.S. Sørfjorden)
# «Langeleiklåt» (Trad.)
# «Flyteljod» (Trad. etter Anna Skeie)
# «Dan fagraste viso pao joræ» (Trad. etter Endre Sæd og Ola Lid)
# «Byssa, byssa badne» (G.H./E.S. Sørfjorden)
# «Eg ser meg ut so vida» (Geirr Tveitt)
## Medvirkende
### Musikere
* Benedicte Maurseth - sang, hardingfele
* Åsne Valland Nordli - sang
* Berit Opheim - sang 
* Kristin Skaare - piano, harmonium, trekkspill, produsent 
## Eksterne lenker
* Geirr Tveitts folkemusikk på CD nrk.no, lesedato 4. februar 2016.
Lille Messias

***Lille Messias*** er et musikkalbum med Åsne Valland Nordli og Kristin Skaare, utgitt i 2005. Albumet er tilegnet Åsne Valland Nordlis far Mikal Valland som døde 21. oktober 2005.

## Sporliste

# «Vert ljos» (Trad./Anders Hovden)
# «Himlen i min famn» (Hillestad/Häggkvist)
# «O, helga natt» (Placide Cappeau/Augustin Kock/Adolphe Adam)
# «Josef och Maria» (Trad./Cornelis Vreeswijk)
# «Nalt-II-cerul si adanc» (Trad.)
# «Lille Messias» (Møllehave/Linnet)
# «Joleklokker over jorda» (Anders Hovden/Feleslått etter Petter Christian Rasmussen Strømsing)
# «Nu vandrer fra hver en verden krog» (Jonas Dahl/Alf Fasmer Dahl)
# «Nu tändes tusen juleljus» (Emmy Köhler/Joakim Thåström)
# «Det hev ei rose sprunge» (Trad./Michael Praetorius/Friedrich Layriz/Peter Hognestad)
## Medvirkende
### Musikere
* Åsne Valland Nordli - sang
* Kristin Skaare - piano 
### Øvrige medvirkende
* Sigbjørn Tveite - produsent, tekniker 
* Audun Strype - tekniker, miksing 
## Eksterne lenker
* Lille Messias
Robert Bylot

**Robert Bylot** var en britisk oppdager som levde i begynnelsen av det 17. århundre. I perioden 1610-16 var han med på fire sjøferder til Arktis. Han var av lavere stand, men maktet å avansere til skipskaptein i den kongelige britiske marinen.

## Sjøferdene
Bylot var førstestyrmann på Henry Hudson sitt skip *Discovery* på Hudsons 1610-11-ekspedisjoner til det som i dag er kjent som Hudsonbukta. Våren 1611 ønsket Hudson å holde frem med ekspedisjonen, mens mannskapet ville returnere hjem. Uenighet mellom kapteinen (Hudson) og medlemmer av mannskapet endte med at Bylot ble fratatt sin rang. Siden kom det til mytteri og Hudson, sønnen hans og flere sjømenn ble sett om bord i en åpen båt. Ved hjelp av sine evner som navigatør maktet Bylot å føre skipet trygt hjem fra Arktis. Etter hjemkomsten til England ble Bylot tiltalt for mytteri, men frikjent.

Bylot returnerte til Hudsonbukta i 1612 med Thomas Button. Ekspedisjonen overvintret ved munningen av Nelsonelva, og våren 1613 holdt de frem mot nord. Skipene kom så langt nord som 65° nordlig bredde, før dem la kursen hjem til England.

I 1615 ble Bylot hyrt av Muscovy Company til å finne Nordvestpassasjen som kaptein på *Discovery*. Under denne sjøreisa beviste Bylot at Hudsonsundet ikke kunne være skipsrute til Asia.

Muscovy Company hyrte Bylot også året etter, for å holde frem søket etter Nordvestpassasjen. På denne turen hadde han assistanse fra losen William Baffin. Bylot-Baffin-sjøferden kartla det som i dag heter Baffinbukta. Sjøferden oppdaget ellers både Smithsundet og Lancastersundet. Gjennom det siste skulle en tre hundreår senere finne Nordvestpassasjen. Bylot nådde helt nord til 77° 45' nord, så langt nord skulle ingen europeer nå før 236 år senere.

Kartografene i England festet ikke lit til Bylot og Baffins opptegnelser i Baffinbukta. Så sent som i 1812 viste kart over området bare til stiplede linjer; med kommentaren *Baffinbukta etter W. Baffin i 1616, i dag ikke tiltrodd*. Da John Ross kom til området i 1821, viste kartene etter Bylot-Baffinsjøferden seg å være mye nøyaktige.

Den britiske offentligheten gav all æren for oppdagelse til Baffin, Bylot ble rett og slett oversett. Historikeren Farley Mowat har åpnet for to forklaringer til dette. En grunn kan være at Bylot kom fra et lavere lag i det standsorienterte engelske samfunnet enn Baffin, andre grunnen kan være hans medvirkning i mytteriet under Hudsonekspedisjonen.

Bylotøya i kanadisk Arktis er oppkalt etter ham.

## Referanser
Österreichisches Biographisches Lexikon 1815–1950

**Österreichisches Biographisches Lexikon 1815–1950** (ÖBL) er et østerriksk leksikon som blir utgitt av Österreichische Akademie der Wissenschaften. Det omfatter per 2010 12 bind og 61 rekvisita med hittil mer enn  biografier, og suppleres med *[[Biographisches Lexikon des Kaiserthums Oesterreich]]*, som behandler tidsrommet 1750–1850.

## Utgitte bind
*Bind  1 (*Aarau Friedrich–Gläser Franz*), 1957 (2. uendret opplag 1993). ISBN 3-7001-1327-7
*Bind  2 (*Glaessner Arthur–Hübl Harald H.*), 1959 (2. uendret opplag 1993). ISBN 3-7001-1328-5
*Bind  3 (*Hübl Heinrich–Knoller Richard*), 1965 (2. uendret opplag 1993). ISBN 3-7001-1329-3
*Bind  4 (*Knolz Joseph J.–Lange Wilhelm*), 1969 (2. uendret opplag 1993). ISBN 3-7001-2145-8
*Bind  5 (*Lange v. Burgenkron Emil–[Maier] Simon Martin*), 1972 (2. uendret opplag 1993). ISBN 3-7001-2146-6
*Bind  6 (*[Maier] Stefan–Musger August*), 1975. ISBN 3-7001-1332-3
*Bind  7 (*Musić August–Petra-Petrescu Nicolae*), 1978. ISBN 3-7001-2142-3
*Bind  8 (*Petračić Franjo–Ražun Matej*), 1983. ISBN 3-7001-0615-7
*Bind  9 (*Rázus Martin–Savić Šarko*), 1988. ISBN 3-7001-1483-4
*Bind 10 (*Saviňek Slavko–Schobert Ernst*), 1994 (2. uendret opplag 1999). ISBN 3-7001-2186-5
*Bind 11 (*Schoblik Friedrich–[Schwarz] Ludwig Franz*), 1999. ISBN 3-7001-2803-7
*Bind 12 (*[Schwarz] Marie–Spannagel Rudolf*), 2005. ISBN 3-7001-3580-7
*Bind 13 *(Spanner Anton Carl – Stulli Gioachino),* 2010, ISBN 978-3-7001-6963-5
*Bind 14 *(Stulli Luca – Tůma Karel),* 2015
*Bind 15 *(Tumlirz Karl – Warchalowski August),* 2018

## Eksterne lenker
* ÖBL 
* ÖBL online
Tresammenføyninger

**Tresammenføyninger** er sammenføyningsteknikker som brukes av håndverkere for å skjøte eller forbinde trestykker. Forskjellige typer forbindelser er laget opp gjennom århundrene, for å løse de forskjellige utfordringene som oppstår når man jobber med konstruksjon i heltre.

Verktøy som brukes for å lage sammenføyninger er høvel, stemjern, fres og sag. Delene deles grovt sett inn i to kategorier; sagede og formede. De sagede er enten saget rettvinklet eller skråvinkel i en eller to retninger. De formede delene er bearbeidet videre, med falser, hull eller utsparinger som for eksempel noter.

Trevirkets egenskaper bestemmer også sammenføyningens utforming. Treverk tar opp og avgir fuktighet fra omgivelsene. Endringer i vanninnholdet gjør at trefibrene sveller og krymper. Mesteparten av endringene i dimensjon foregår i bredderetningen sett i forhold til fibrenes innretning i emnet. En svært liten endring går også i lengderetningen. Forskjellige treslag samt årringene i emnet påvirker akkurat hvordan bevegelsene foregår.

## Liste over tradisjonelle sammenføyninger
* Bladskjøt
* Tappsammenføyning eller hull og tapp
* Kamsink eller fingerskjøt
* Svalehalesink eller svalehaleskjøt
* Noting
* Dømling (skjult sentrumstapp)
* Kantskjøt
* Svingskjøt
* Lommehullssammenføyning

## Liste over moderne sammenføyninger
* Lamellkjeks
* Sammenføyninger med beslag, for eksempel innvendig (eller noen ganger uvendig) vinkelbeslag (vinkelbrakett, vinkeljern), sideliggende hjørnebeslag (hjørnevinkel, hjørnejern), skjøteplate (spikerplate, skjøtejern, hullplate), med mer.

## Se også
* Fagverksavstivning, diagonal avstivning i et rektangulært rutenett for å gjøre strukturen stiv selv om alle koblingspunkt kan hengsle
* Kryssavstivning, forsterking av konstruksjoner ved hjelp av to diagonaler som krysser hverandre
* Møbelskrue, enhver type skrue brukt på møbler, særlig flatpakkede

## Referanser


## Litteratur
* Noll, Terrie: *Sammenføyning av tre*, Landbruksforlaget 2004, ISBN 82-529-2760-2
* Scott, Ernest: *Teknologisk forlag store snekkerbok*, Damm, 2003, ISBN 82-496-0843-7
Amoraroma

***Amoraroma*** er et musikkalbum med Kristin Skaare, utgitt i 1999. Dette er hennes første plate som soloartist.

## Sporliste

# «Forspill» (Hagerup/Skaare)
# «Kjærlighet» (Hagerup/Skaare)
# «Bevegelse» (Hagerup/Skaare)
# «Ventetid» (Hagerup/Skaare)
# «Rolig mellomspill» (Hagerup/Skaare)
# «Avskjed» (Hagerup/Skaare)
# «Jeg lette» (Hagerup/Skaare)
# «Morgen» (Hagerup/Skaare)
# «Gjensyn» (Hagerup/Skaare)
# «Et øyeblikk» (Hagerup/Skaare)
# «Vår» (Hagerup/Skaare)
# «Øyeblikket» (Hagerup/Skaare)
# «En liten vise» (Hagerup/Skaare)
## Medvirkende
### Musikere
* Kristin Skaare - sang, piano, harmonium, orgel, klokkespill, trekkspill, dobro, mandolin, synth, zither, arrangement, produsent, komponist 
* Geir Sundstøl - gitarer, orgel, banjo, pre-produsent, arrangement 
* Frode Alnæs - gitarer, arrangement  
* Audun Erlien - bass, bajo sexto, arrangement 
* Michael Blair - trommer, perkusjon, marimba, arrangement 
* Anders Engen - trommer og arrangement på *Rolig mellomspill*
* Abd-ur-Rahmân Surizehi - benju og arrangement på *Kjærlighet*
* Ole-Henrik Moe - sag og arrangement på *Et øyeblikk*
### Øvrige medvirkende
* Inger Hagerup - tekstforfatter
* Ulf Holand - produsent, tekniker, miksing 
* Erik Hillestad - vokalprodusent 
* Jens Dreyer - pre-produsent
* Truls Birkeland - pre-produsent 
* Jon Marius Aareskjold - tekniker 
* Alf Christian Hvidsteen - tekniker
* Trond Hillestad - tekniker 
* Björn Engelmann - mastering 
* Kristin Sjøwall - fotograf 
* Terese Moe Leiner - coverdesign 
## Eksterne lenker
* Amoraroma
Var (album)

***Var*** er et musikkalbum med Kristin Skaare, utgitt i 2008.

## Sporliste

# «Jag kan icke räkna dom alla» (Albert Lindström)
# «Det er makt i de foldede hender» (Tønnesen/Skaare)
# «Meditasjon» (Kristin Skaare)
# «Sakrale virvler» (Hovland/Skaare)
# «Skaarungen» (Kristin Skaare)
# «Varsom» (Kristin Skaare)
# «Å, Jesus, du som fyller alt i alle» (Aage Samuelsen)
# «Leid milde ljos» (Purday/Skaare)
# «Kontemplasjon» (Kristin Skaare)
# «Arv» (Kristin Skaare)
# «Epilog» (Hovland/Skaare)
## Medvirkende
### Musikere
* Kristin Skaare - piano, trekkspill, låtskriver, produsent 
* Bjørn Kjellemyr - kontrabass 
* Erland Dahlen - trommer
* Jon Christensen - trommer 
### Øvrige medvirkende
* Jan Erik Kongshaug - produsent, tekniker
## Eksterne lenker
* Var
Maria Karastamati

**Lina Jacques-Sébastien** (født 10. desember 1984) er en gresk friidrettsutøver (sprinter), som spesialiserer seg på 60 meter og 100 meter.

Hennes internasjonale debut innen friidrett var ved EM i friidrett innendørs 2005 i Madrid. Her vant hun bronse på 60 meter, med tiden 7,25. Samme år satte hun personlig rekord på 100 meter, med tiden 11,03, noe som gjorde henne til den nest raskeste greske utøveren noensinne på denne distansen, kun slått av Katerina Thanou. Ved VM 2005 i Helsingfors ble hun slått ut i semifinalen. Hun vant gull ved U23-EM i friidrett 2005. 

## Eksterne lenker
*
Arnfast

**Arnfast** var en abbed i Ryd kloster på 1200-tallet og medlem av cistercienserordenen. Han ble senere utnevnt til biskop. 

Øm klosterhistorie sier at han var av fornem familie og en velstudert mann. I 1259 var han abbed i Ryd kloster ved Flensborg fjord. Samme år oppholdt han seg i Ribe under kong Christoffers plutselige død. Ryktet oppsto at Arnfast hadde skyld i kongens død, han sto i hvert fall på erkebiskopens side i kampen mot kongemakten. Enkedronningen skal ha gjort det hun kunne for å gripe Arnfast, så denne knapt turde vise seg.   

I 1260 ble han av erkebiskop Jakob Erlandsen utnevnt til biskop i Århus, men pave Urban IV gjorde beslutningen om, til fordel for den andre kandidaten Tyge. Det lyktes derfor ikke Arnfast å komme i besittelse av bispestolen. Han måtte vende tilbake *ad abbatiam suam*, altså til sitt kloster og sin abbedstilling, hvor han trolig forble til sin død. I 1263 hadde klosteret fått en ny abbed. 

## Eksterne lenker
* Arnfast i Dansk Biografisk Leksikon
Lamellkjeks

**Lamellkjeks** er en moderne metode for å føye sammen treemner.  Metoden ble opprinnelig utviklet for å føye sammen platematerialer som spon og finér, men har også blitt tatt i bruk på heltre.

Selve lamellkjejeksene er laget av presset bøk med diagonale fibre.  De finnes i tre standardstørrelse, som kan brukes til alle lamellfreser.  Størrelsene heter 0, 10 og 20.  Til sammenføyningen må det brukes vannbasert lim.  Hensikten er at kjeksen da vil ta opp fuktighet og svelle ut og fylle ut det utfreste sporet.

## Kjeks
* Størrelse 20: 56/23/4&nbsp;mm 
* Størrelse 10: 53/19/4&nbsp;mm
* Størrelse 0: 47/15/4&nbsp;mm

## Referanser


## Litteratur
* Noll, Terrie: *Sammenføyning av tre*, Landbruksforlaget 2004, ISBN 82-529-2760-2
Tårnby (Amager)

**Tårnby** er en københavnsk forstad med 40&nbsp;045 innbyggere (2010).

Tårnby ligger på Amager i Tårnby kommune, syv kilometer syd for København. I Tårnby kommune finner man også bydelen Kastrup, som før kommunalreformen i 1970 var en selvstendig kommune. Rett ved Tårnby torv og kirken ligger Tårnby stasjon som befinner seg på gammel prestegårdsjord,og blir betjent av regionaltog mellom Helsingør og Malmö.
 
## Historie
I middelalderen hørte Tårnby under Roskildebispen og i dennes jordebok fra 1370 får man den første samlede beskrivelsen av sognet. I 1416 gikk sognet over til kronen.

Tårnby kan imidlertid spore sin historie lenger tilbake. Alene Tårnby kirke kan dateres til 1100-tallet. 

Utgravninger i området omkring Tårnby torv i forbindelse med byggingen av motorveien og Øresundsbroen i 1993–94, støtter tesen om byens høye alder. Flere funn tyder på at det har vært bosetting på stedet så langt tilbake som før Kristi tid.

## Vennskapsbyer
*  Skedsmo i Norge
*  Alingsås i Sverige

## Referanser


## Eksterne lenker
* ''Tårnby Stads- og lokalarkiv''
* Tårnbys hjemmeside
* ''Amager på kryds og tværs''
Holvatnet

**Holvatnet** er en innsjø og et sted som ligger i Rissa kommune mot grensen til Åfjord og Verran kommuner i Trøndelag ovenfor Rødsjøen. Området har elveløpet ifra Sleppelva som krysses med Lysvasselva og Juvasselva. Området er regulert som fremtidig vasskraftutbygging. 

## Historie
Stedet var i stor utvikling med bosetting da utvandringen til Amerika begynte. Ved Agnetlia er det over 20 grunnmurer av tidligere fast bosetting. Også her var det gårdsbruk, ved Hølen var det gårdsbruk, og ved vollen der Holvassgården ligger bodde det folk helt til 1956. Ved Sleppen var det fast boplass til slutten av 1800-tallet. Der Holvassgamma står idag var det gårdsbruk som ble drevet til 1870-årene.

NTNU har sin koie på stedet, kalt Holvassgamma. 

## Referanser




## Eksterne lenker
* Holvassgamma
* Guriannastua
* Kraftverkene i Stjørna
Natacha Vouaux

**Natacha Vouaux** (født 23. januar 1985 i Creteil) er en fransk friidrettsutøver (sprinter).

Ved Junior-VM i friidrett 2004 fikk hun bronse på 4 x 100 meter stafett sammen Lina Jacques-Sébastien, Aurélie Kamga og Nelly Banco. De løp på 43,68, som var ny fransk juniorrekord. 

I 2007 deltok hun ved U23-EM i friidrett, og kom på 7.-plass i lengde, med 6,45 meter.

## Eksterne lenker
* 
* Profil på European Athletics
Gubben Lars og trillebåra

«***Gubben Lars og trillebåra***» er et skillingstrykk. Alf Prøysen presenterte det i sin visespalte i «Magasinet for alle» i 1956. Han omtalte den som en vise av ukjent opprinnelse.

## Teksten

**1.**Gubben Lars var ganske noe av en raring
folk fortalte han var litt tåkete der
hvor han hadde hjernemassen i forvaring
døm nå selv når du får høre dette her.

**2.**Gubben Lars var ganske ensom her i verden,
halt og skakk og skjev og hvit i skjegg og hår,
men han fikk seg da en følgesvenn på ferden
da han kjøpte seg en gammel trillebår.

**3.**Gubben Lars og trillebåra var på vandring
titt og trutt og hjulet skrek og dreiet rundt.
Og når trillebåra røk til en forandring
drog han ståltråd rundt hvor skrammelet gikk sundt.

**4.**Gubben Lars og trillebåra tok en ende
med forferdelse en lørdagskveld i vår.
For det hendte seg at det tok til å brenne,
i den hytten hvor de delte livets kår.

**5.**Gubben Lars kom til å våge seg så nære
at hans skjegg og hår begynte til å svi,
og han skrek: Nehei så drabelen fortære
jeg vil ikke miste trillebåra mi.

**6.**Gubben Lars skjøt modig hjertet opp i barmen
han vil minnes, ja så lenge verden står.
For han stupte seg på hodet inn i varmen
og ble stekt ved siden av sin trillebår.

**7.**Dagen etter traff en lyd Sankt Peters øre
mens han morgentur ved himmelporten gikk.
Og han mumlet: Denne har nok glemt å smøre
for det var en gudsjammerlig musikk.

**8.**Der hvor veien deler seg i tvende veie
fikk han se det strøk en gammel mann forbi.
Han skjøv foran seg en gammel fillegreie
det var Gubben Lars med trillebåra si.


## Kilder
*De gamle visene 3 med Alf Prøysen, Forlaget For Alle, Oslo 1974
Purkering

**Purkering** er et driftsopplegg i landbruket. En produsent med en større besetning purker leier ut høydrektige purker til mindre produsenter for smågrisproduksjon eller slakteproduksjon. Produsenten med den store besetningen fungerer som nav i ringen og oppdretterne fungerer som satellitter. Purkene eies av produsenten som er nav, men grisungene eies av bonden som får dem og forer dem opp. Når grisungene er avvendt, går purka tilbake til navet for å bli inseminert på nytt. 

Hver deltaker i purkeringen har selvstendig ansvar for økonomien i driften. Derfor er en purkering ikke betraktet som samdrift. Likevel gir driftsformen en stordriftsfordel og en rasjonalisering ved at smågrisproduksjonen ikke blandes sammen med purkene i deres drektighetsperiode. Dermed er det mulig for bonden som er nav i purkeringen å ha langt flere purker enn det ellers ville ha vært mulig å ha. Satellittprodusentene kan spesialisere seg på smågrisoppdrett og trenger ikke bruke tid på stell av purkene utenom fødsel og ammeperiode. 

Det er en grense for hvor mange griser man kan ha i et slikt nav uten konsesjon. Ved mindre enn 35 avlspurker trenger man ikke søke konsesjon, men det kan innvilges konsesjon for inntil 300 avlspurker i navet. Navet kan ikke ligge på tomt utskilt fra et bruk, men må høre til gårdsdriften på en bondegård. Det er bare gårdbrukere som kan være med i en purkering. 

## Eksterne lenker
* Rundskriv R-835 (18.05.2000) fra Landbruksdepartementet om purkeringer og konsesjon
Gifu (prefektur)

**Gifu** (japansk: 岐阜県 &ndash; *Gifu-ken*) er et japansk prefektur i Chūburegionen, sentralt i Japan.

## Referanser


## Eksterne lenker
*
Mie (prefektur)

**Mie** (japansk: 三重県 &ndash; *Mie-ken*) er et japansk prefektur i Kansairegionen.

## Referanser


## Eksterne lenker
*
Zita Funkenhauser

**Zita Funkenhauser** (født 1. juli 1966 i Satu Mare i Romania), tysk fekter som deltok i de olympiske leker 1988 i Seoul, 1992 i Barcelona, 1996 i Atlanta og 2000 i Sydney.
    
Funkenhauser ble olympisk mester i fekting under Sommer-OL 1984 i Los Angeles. Hun var med på det Vest-Tyskland laget som vant lagkonkurransen i florett for damer foran Romania og Frankrike. De andre på laget var Ute Wessel, Christiane Weber, Cornelia Hanisch og Sabine Bischoff.

Fire år senere, under sommer-OL 1988 i Seoul vant hun en ny gullmedalje i lagkonkurransen i florett. De andre på laget var Anja Fichtel, Sabine Bau, Annette Klug og Christiane Weber. I den individuelle florettkonkurransen kom hun på tredjeplass bak sine landsmenn Anja Fichtel og Sabine Bau.

## OL-medaljer
*  1984  Los Angeles -  **Gull** i fekting, florett lag damer  Vest-Tyskland  
*  1988  Seoul -  **Gull** i fekting, florett lag damer  Vest-Tyskland  
*  1992  Barcelona -  Sølv i fekting, florett lag damer  Tyskland  
*  1988  Seoul -  Bronse i fekting, florett damer  Vest-Tyskland

## Eksterne lenker
*
Jens Enevoldsen

**Jens Evald Enevoldsen-Elsing** (født 23. september 1907 i København, død 23. mai 1980) var en dansk sjakkspiller og sjakkforfatter. som vant det danske mesterskapet i sjakk fem ganger (1940, 1943, 1947, 1948, og 1960).  I 1939 delte han førsteplass, men tapte i stikkampen, og i 1950 delte han igjen førsteplass, men tapte etter loddtrekning.

Han tok 4.-plass i Helsingfors 1947 (soneturnering, Eero Böök og Gösta Stoltz vant).

Enevoldsen spilte for Danmark ti ganger i Sjakk-OL (1933, 1935, 1937, 1939, 1952, 1956, 1958, 1966, 1970, og 1972).

Han ble tildelt tittelen Internasjonal mester i sjakk (IM) i 1950 og ble Internasjomal dommer (IA) i 1960.

## Referanser


## Videre lesning
* *[[British Chess Magazine]]*, 1980, s. 432
* *[[Deutsche Schachzeitung]]*, 1980, s. 376

## Eksterne lenker
* 
* Fullstendig navn og foto
Ælnoth

**Ælnoth** var en engelskfødt historiker og munk i Sankt Knuds kloster i Odense. 

## Biografi
Han var fra Canterbury og virket som prest i England. Omkring 1100 dro han til Danmark som følge av stor uvilje mot normannerne. I sitt berømte skrift viser han seg som varmtfølende angelsakser, som hatet de normanniske erobrerne. 

Ælnoth valgte å slå seg ned i Odense. Her fant han landsmenn, da kong Erik Eiegod hadde innkalt munker fra Evesham for å bygge den nye stenkirke som skulle hylle den drepte kong Knuds minne. Her overvar han helgenkongens skrinleggelse, og fireogtyve år etter utarbeidet han sitt latinske skrift *Vita et Passio S. Canuti*, om Knud den helliges liv og død. Selv om Ælnoth her er full av ærefrykt og beundring for kongen, våger han også å nevne hans feil. Han tyder danske stedsnavn og er temmelig godt bevandret i dansk sprog og historie, men nærer ingen sympati for danskene.

Skriftet som er tilegnet kong Niels, gir ikke mye opplysninger om Ælnoths liv. Han klager dog over misunnelse og forfølgelse fra en høyerestillet klerk.     

## Eksterne lenker
* Ælnoth i Dansk biografisk Lexikon
* Ælnoth i Catholic encyclopedia
Nicole Uphoff

**Nicole Uphoff-Selke** (født 1967) er tysk tidligere rytter som deltok i de olympiske leker 1988 i Seoul og 1992 i Barcelona.
 
Uphoff ble olympisk mester i hestesport to ganger under Sommer-OL 1988 i Seoul. Med hesten «Rembrandt» vant hun både den individuelle- og lagkonkurransen i dressur. De andre på laget var Monica Theodorescu på «Courage», Ann-Kathrin Linsenhoff på «Courage 10» og Reiner Klimke på «Ahlerich».

Fire år senere, under sommer-OL 1992 i Barcelona gjentok hun prestasjonen. Hun var med på det tyske laget som vant lagkonkurransen i dressur foran USA og Nederland. De andre på laget var Monica Theodorescu på «Grunox», Isabell Werth på «Gigolo» og Klaus Balkenhol på hesten «Goldstern». Uphoff og hesten «Rembrandt» vant den individuelle dressurkonkurransen foran sine landsmenn Isabell Werth på «Gigolo» og Klaus Balkenhol på «Goldstern».

Upphoff ble verdensmester tre ganger i dressur, en individuell og to i lag.

## OL-medaljer
*  1988  Seoul -  **Gull** i hestesport, dressur  Vest-Tyskland
*  1988  Seoul -  **Gull** i hestesport, dressur lag  Vest-Tyskland
*  1992  Barcelona -  **Gull** i hestesport, dressur  Tyskland
*  1992  Barcelona -  **Gull** i hestesport, dressur lag  Tyskland

## VM-medaljer
*  1990  Stockholm, dressur
*  1990  Stockholm, dressur lag
*  1994  Haag, dressur lag
*  1994  Haag, dressur

## Referanser


## Eksterne lenker
*
Budolfi kirke

**Budolfi kirke** ligger i Aalborg på Jylland. Den er Aalborg stifts domkirke og har vært det siden 1554. Kirken har en sentral plassering i byen på Budolfi Kirkeplads. 

Den nåværende sengotiske kirkebygningen ble oppført rundt 1450, men på samme sted har det før dette stått i hvertfall èn trekirke og to romanske kirker. I krypten kan man se restene av de store stenene som ble brukt ved oppføringen av  kirken som ble bygget på befaling av biskop Eskil av Lund senest i 1132. Den besto av et kort skip og romansk kor.

Kirken har senere blitt bygget på flere ganger med blant annet barokkspiret som kom til i 1779.

Kirken er viet til den engelske helgenen St. Botholphus, som ble til Budolf på dansk. Inntil slutten av middelalderen feiret man helgendagen hans den 17. juni med en stor fest.

## Kirkebygningen
Budolfi kirke slik den fremstår nå har midtskip og to sideskip i gul munkesten. I tillegg kommer våpenhus og tårnrom. Kirken er nevnt i *[[Den danske atlas]]* med årstallet 1399.

Midtskipet er fem fag langt og har innebygget stjernehvelv, sideskipene har krysshvelv. 

Kirkens spesielle arkitektoniske uttrykk er det kopperkledde lanternespiret og den polygonale koravslutningen. Begge er fra nyere tid. Det barokklignende spiret er tegnet av byggmester Laurids Lienberg 1778–1780. Ombyggingen av koret fant sted i begynnelsen av 1940–årene. Da ble det forlenget med 14 meter.

## Kirkens indre
I kirkens våpenhus finnes kalkmalerier fra begynnelsen av 1500-tallet. Kalkmaleriene viser blant annet symboler på de fire evangelistene; løven som symboliserer Markus, engelen som symboliserer Matteus, oksen som symboliserer Lukas og ørnen som skal symbolisere Johannes. 

Kalkmaleriene viser også fremstillinger av Sankt Katarina, Sankt Gregorius og Sankt Augustin. 

Budolfis inventar avspeiler i stor grad kirkens status som domkirke. Altertavlen er et verk i barokk fra 1689 utført av snekker Lauritz Jensen. Han står også bak prekestolen fra 1692. 

Inventaret er ellers preget av rikt utsmykkede herskapspulpiturer fra slutten av 1500-tallet og epitafier. Kongestolen for Christian VII og dronning Caroline Mathilde fra 1766 er også plassert i kirken. 

Døpefonten er i sort og hvit marmor og kummen er formet som et muslingskall. Man antar at døpefonten opprinnelig kommer fra Italia, den ble gitt i gave til kirken i 1728.

Kirkens hovedorgel er et Th. Frobenius & Sønner-orgel med fasade ved H.J. Müller fra 1749.

## Kilder
* Aalborg domkirkes historie - offisielt nettsted
* Aalborg stift om Budolfi
* Niels Peter Stilling: Danmarks kirker, side 46–48, Politikens Forlag A/S, 2000, ISBN 87-567-6059-0
Kultur i Mosjøen

**Kultur i Mosjøen** omfatter blant annet musikk, kunst og litteratur. Mosjøen har et bredt kulturliv, særlig innenfor kunsthåndverk og musikk. I byen arrangeres blant annet Toppen Internasjonale Sommermusikkskole. Helgeland Sinfonietta og distriktsmusikerne i Vefsn-ensemblet er viktige pådrivere. Flere landskjente kulturpersoner er fra byen, blant andre komponisten David Monrad Johansen, malerbrødrene Thorolf og Othar Holmboe og forfatteren Andreas Haukland.

## Musikk
Distriktsmusikerne i Vefsn-ensemblet, samt ansatte ved Musikklinja ved Mosjøen videregående skole, er viktige pådrivere innenfor musikklivet. Hver sommer arrangeres også Toppen Internasjonale Sommermusikkskole av Vefsn Unge Strykere, som på kort tid er vokst til å bli et ledende sommersymfonikurs for unge musikere fra hele landet.

Familien Wika er pådrivere for og utøvere i musikklivet.

Komponisten David Monrad Johansen (1888&ndash;1974) var tilknyttet byen.

## Litteratur
Forfatteren Andreas Haukland (1873&ndash;1933) var tilknyttet byen.

## Kunst
Mosjøen ved Vefsn kommune er med i samarbeidet Skulpturlandskap Nordland, og Mosjøens bidrag er kunstverket Tre Éldar, som står i Elveparken.

Malerbrødrene Thorolf Holmboe (1866&ndash;1935) og Othar Holmboe (1868&ndash;1928) var tilknyttet byen

## Kunsthåndverk
Mosjøen har en rekke små verksteder som fremstiller kunsthåndverk, blant annet glass, sebe og malerier. Mange av disse ligger i Sjøgata.

## Arrangementer
### Tiendebytte
Tiendebytte arrangeres i september hvert år.

Tiendebytte har dype historiske røtter tilbake til tiden da folk samlet seg på marked for blant annet å bytte varer, å betale tiende tyil kirken og å komme sammen i festlige lag.

### Hanedagene
Hanedagene arrangeres i juni hvert år og byr på langåpne forretninger, musikkarrangementer og ikke minst Kippermocupen.

### Lydiadagen
I samspill mellom kultur og næringsliv arrangeres hvert år Lydiadagen.no , som er et lokalt forankret samarbeidsarrangement med blant annet kjente foredragsholdere. Arrangementet har fått sitt navn etter kioskinnehaveren og den kjente bykvinnen Lydia Olsrud, som opp til høy alder alene drev sin kiosk i Strandgata.

### Galleria Kunstfestival
Galleria Kunstfestival er et nytt arrangement hvor såkalte amatørkunstnere stiller ut kunst både utendørs og i husene i Sjøgata.

Arrangementet ble opprettet delvis som et lavterskelalternativ til mer konservative Mosjøen kunstforening.

### Kulturverkstedet
Kulturverkstedet er et kulturelt samlingssted. Det holdes ofte konserter og lunsjkonserter.
Ann-Kathrin Linsenhoff

**Ann-Kathrin Linsenhoff** (født 1960) er en tysk tidligere rytter som deltok i de olympiske leker 1988 i Seoul.

Linsenhoff ble olympisk mester i hestesport under Sommer-OL 1988 i Seoul. Med hesten «Courage 10» var hun med og vant lagkonkurransen i dressur. De andre på laget var Nicole Uphoff på «Rembrandte», Monica Theodorescu på «Ganimedes» og Reiner Klimke på «Ahlerich».

Hun er datter av Liselott Linsenhoff som vant to olympiske gullmedaljer i dressur, 1968 i Mexico by og 1972 i München.

## OL-medaljer
*  1988  Seoul -  **Gull** i hestesport, dressur lag  Vest-Tyskland

## Referanser


## Eksterne lenker
*
Aurélie Kamga

**Aurélie Kamga** (født 18. juni 1985 i Béziers) er en fransk friidrettsutøver (sprinter).

I 2003 deltok hun i Junior-EM i friidrett i Tammerfors, der hun kom på 8 plass på 200 meter.

Ved Junior-VM i friidrett 2004 fikk hun bronse på 4 x 100 meter stafett sammen Natacha Vouaux, Lina Jacques-Sébastien og Nelly Banco. De løp på tiden 43,68, som var ny fransk juniorrekord. Individuelt kom hun på 8.-plass på 200 m. Året etter vant hun bronse på 200 meter ved Jeux de la Francophonie.

I 2009 deltok hun i VM i friidrett i Berlin, og endte på 7.-plass på 4 x 400 meter stafett. Under Middelhavslekene samme år fikk hun bronse på 400 meter.

## Referanser


## Eksterne lenker
*
Høstsløv

***Høstsløv*** er et musikkalbum med Frode Alnæs, Stian Carstensen og Arild Andersen, utgitt i 2006.

## Sporliste

# «Try to Remember» (Tom Jones/Harvey Schmidt)
# «Høstvisa» (Tove Jansson/Erna Tauro)
# «Vivaldis høst/Singin' in the Rain» (Arthur Freed/Nacio Herb Brown)
# «Jeg er havren» (Jeppe Aakjær)
# «Tytebæret» (Aasmund Olavsson Vinje/Marius Moaritz Ulfrstad)
# «Fields of Gold» (Sting)
# «September Song» (Maxwell Anderson/Kurt Weill)
# «Harvest Moon» (Neil Young)
# «Haust» (Jacob Sande/Benny Anderson/Øyvind Lyslo)
# «Raindrops Keep Fallin' on My Head» (Hal David/Burt Bacharach)
# «September In Rain» (Dubin/Warren)
# «Så länge skutan kan gå» (Evert Taube)
# «En sommer er over» (Benny Borg/Andreas Diesen/Christian Bruhn)
# «Autumn Leaves» (Johnny Mercer/Joseph Kosma)

## Medvirkende
### Andersen/Carstensen/Alnæs
* Frode Alnæs - gitarer, låtskriver
* Stian Carstensen - trekkspill, lapsteel, plystring
* Arild Andersen - kontrabass
### Øvrige medvirkende
* Erik Hillestad - produsent
* Jan Erik Kongshaug - tekniker, miksing
* Peer Espen Ursfjord - tekniker, miksing
* Berit Hunnestad - fotograf 
* Anne Kristin Hagesæther - coverillustrasjon 
* Björn Engelmann - mastering
## Eksterne lenker
* Høstsløv
Wolfgang Brinkmann

**Wolfgang Brinkmann** (født 1950), tysk rytter som deltok i de olympiske leker 1988 i Seoul.
 
Brinkmann ble olympisk mester i hestesport under Sommer-OL 1988 i Seoul. Med hesten «Pedro» var han med og vant lagkonkurransen i sprangridning foran USA og Frankrike. De andre på laget var Ludger Beerbaum på «The Freak», Dirk Hafemeister på «Orchidee» og Franke Sloothaak på «Walzerkönig».

## OL-medaljer
*  1988  Seoul -  **Gull** i hestesport, sprangridning lag  Vest-Tyskland

## Eksterne lenker
*
Didier Barbelivien

**Didier Barbelivien** (født 10. mars 1954 i Paris) er en fransk forfatter, låtskriver og sanger.

## Biografi
I starten av 1970-årene skrev han et antall suksessfulle sanger for en rekke artister, blant andre Dalida, Julio Iglesias, Demis Roussos, Mireille Mathieu og Patricia Kaas.

Barbelivien ble kjent som sanger på 1980- og 1990-tallet da han begynte å synge egne sanger og sang duetter med Félix Gray. Mange av disse sangene klatret raskt oppover hitlistene i Frankrike. I 1993 skrev Barbelivien en musikal om Vendée-krigenei 1793:*Vendée 93*. Sangen «Les mariés de Vendée», som var en av flere sanger som forekom i stykket og var en duett med Félix Gray, opplevde stor suksess. Robert Hossein deltok også på dette albumet. I 2004 skrev Barbelivien en musikal om tilbaketrekningen av de franske styrkene i Algerie og om de algeriske hakiene ved uavhengigheten: *Les enfants du soleil*. I 2005 ga han ut et nytt album, *Envoie les clowns*.

I 2007 gjorde Barbelivien et comeback med det nye albumet *États des Lieux* som inneholdt 14 nye sanger. Til tross for hans mange år som låtskriver og komponist, var det første gang at han opprådde live. Samme år ga han sin støtte til Nicolas Sarkozy under det franske presidentvalget og ble utnevnt til ridder av den franske Æreslegionen den 1. januar 2009.

## Diskografi
### Mest kjente sanger
* «Elle»
* «Elsa»
* «Vive le Roy»
* «A toutes les filles»(med Félix Gray)
* «Il faut laisser le temps au temps» (med Félix Gray)
* «E vado via» (med Félix Gray)
* «Les mariés de Vendée» (med Anaïs)
* «Quitter l'autoroute» (med Anaïs)
* «C'est de quel côté la mer»
* «Là où je t'aime»
* «Chanteur de slow»
* «Puy du fou»

### Album
* *atelier d'artistes*, 2009
* *Etat des lieux*, 2007
* *Envoie les clowns*, 2005
* *Léo*, 2003
* *Chanteur français*, 2001
* *Yesterday les beatles*, 1997
* *Que l'amour*, 1995
* *Quitter l'autoroute* (med Anaïs), 1994
* *Vendée 93*, 1992
* *Nos amours cassées* (med Félix Gray), 1991
* *Des mots d'émotion*, 1989
* *Peut-être toi, peut-être une autre*, 1987
* *C'est de quel côté la mer?*, 1985 
* *Elsa*, 1982
* *Elle*, 1980

### Bibliografier
* *Rouge Cabriolet*, roman, Fixot, 1991.
* *Léo Ferré, la Chanson du Bien-Aimé* (med Dominique Lacout), redigert av Rocher, 1993.
* *Poetic Graffiti*, Fixot, 1997.

## Referanser


## Eksterne lenker
* 
* 
* 
*
Morterudvann

**Morterudvann** ligger 219 moh i den østlige delen av Losbyvassdraget, i Rælingen kommune i Akershus. Vannet har  hovedsakelig tilsig fra øst og er demmet opp ved utløpet i vest. Ved dammen ligger Morterudkoia, og hit går det vei fra Losby. Bekken ned til Geitsjøen danner grense mellom Rælingen og Lørenskog kommuner.

Det finnes stor gjedde i vannet, foruten andre vanlige fiskesorter.

## Referanser
Ragnar Pedersen

**Ragnar Pedersen** er navnet til flere personer:

*Ragnar Pedersen (fotballspiller)
*Ragnar Pedersen (etnolog) (1941&ndash;2016)
*Ragnar Pedersen (tegner) (1942&ndash;2007)